text: Vindmøller med rekordstore muskler starter i dag op
  25 april 2016 kl. 07.28
  To kæmpestore vindmøller er med til, at der i dag bliver sat verdensrekord i Esbjerg.
  Vingerne de er 80 meter lange og vejer hver 35 ton og selve vindturbinen, den vejer det samme som 50 velvoksne elefanter.
  Det er nogle gigantiske vindmøller, der i dag bliver indviet i Måde ved Esbjerg. Faktisk så er de så store, så der er tale om verdens to største af slagsen.
  Vindmøllerne har så mange kræfter, så de tilsammen kan producere strøm til 18.000 danske husstande. Det betyder, at blot 300 af den slags vindmøller er i stand til at forsyne alle danske husstande med strøm.
  Til sammenligning producerer de mindste møller i området strøm til omkring 200 husstande.
  Vindmøllerne har så mange kræfter, så de tilsammen kan producere strøm til 18.000 danske husstande
  
  Det er MHI Vestas, der står bag verdens første 8 Megawatt møller, der fremover skal opstilles på havet.
  I Esbjerg håber de på, at de store vindmøller kan være startskuddet til et nyt vindmølleeventyr med arbejdspladser i området.
  Energi-, forsynings- og klimaminister Lars Chr. Lilleholt er med ved indvielsen, der foregår klokken 14.15 i Måde.
  